CELEX: 32019D0313
Language: ro
Date: 2019-02-21 00:00:00
Title: Decizia de punere în aplicare (UE) 2019/313 a Comisiei din 21 februarie 2019 privind aprobarea tehnologiei utilizate la starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC, destinate utilizării la vehiculele utilitare ușoare cu motor cu ardere internă convențional și la anumite vehicule utilitare ușoare hibride, ca tehnologie inovatoare de reducere a emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (Text cu relevanță pentru SEE.)

22.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 51/31
               
            
         DECIZIA DE PUNERE ÎN APLICARE (UE) 2019/313 A COMISIEI
         din 21 februarie 2019
         privind aprobarea tehnologiei utilizate la starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC, destinate utilizării la vehiculele utilitare ușoare cu motor cu ardere internă convențional și la anumite vehicule utilitare ușoare hibride, ca tehnologie inovatoare de reducere a emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 12 alineatul (4),
         întrucât:
         
                     (1)
                  
                  
                     La 14 mai 2018, furnizorul SEG Automotive Germany GmbH a depus o cerere de aprobare ca ecoinovație a starter-alternatorului de 48 V de înalt randament (BRM) împreună cu convertorul de 48 V/12 V DC/DC pentru vehicule din categoria N1. Cererea a fost evaluată în conformitate cu articolul 12 din Regulamentul (UE) nr. 510/2011 și în conformitate cu Regulamentul de punere în aplicare (UE) nr. 427/2014 al Comisiei (2).
                  
               
                     (2)
                  
                  
                     Starter-alternatorul de 48 V este o mașină reversibilă care poate funcționa fie ca motor electric, convertind energia electrică în energie mecanică, fie ca generator, convertind energia mecanică în energie electrică, asemenea unui alternator standard. Cererea prezentată a pus accentul pe funcția de generator a dispozitivului.
                  
               
                     (3)
                  
                  
                     Solicitantul a propus două metodologii diferite de determinare a randamentului total al sistemului, combinând randamentul starter-alternatorului de 48 V cu randamentul convertorului de 48 V/12 V DC/DC. Prima metodă are scopul de a calcula separat randamentul starter-alternatorului de 48 V și cel al convertorului său de 48 V/12 V DC/DC, iar a doua metodă are scopul de a calcula randamentul starter-alternatorului de 48 V împreună cu convertorul său de 48 V/12 V DC/DC (metoda combinată). Ambele proceduri de testare sunt conforme cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (UE) nr. 510/2011.
                  
               
                     (4)
                  
                  
                     Informațiile furnizate în cerere demonstrează că în cele două studii de caz propuse au fost îndeplinite condițiile și criteriile menționate la articolul 12 din Regulamentul (UE) nr. 510/2011 și la articolele 2 și 4 din Regulamentul de punere în aplicare (UE) nr. 427/2014. În consecință, starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC, utilizate la vehiculele din categoria N1, ar trebui aprobate ca ecoinovație.
                  
               
                     (5)
                  
                  
                     Este oportun să se aprobe metodologiile de testare pentru determinarea reducerii emisiilor de CO2 obținute prin utilizarea starter-alternatorului de înalt randament de 48 V (BRM) de la SEG Automotive Germany GmbH împreună cu convertorul de 48 V/12 V DC/DC. Numai reducerea emisiilor certificată pe baza uneia din cele două metodologii de testare stabilite în prezenta decizie poate fi luată în considerare pentru determinarea performanței producătorului în materie de emisii specifice în conformitate cu Regulamentul (UE) nr. 510/2011.
                  
               
                     (6)
                  
                  
                     Pentru a determina reducerea emisiilor de CO2 obținută prin utilizarea starter-alternatorului de înalt randament de 48 V (BRM) de la SEG Automotive Germany GmbH împreună cu convertorul de 48 V/12 V DC/DC este necesar să se stabilească tehnologia de referință în raport cu care ar trebui evaluat randamentul funcției de generator. Ținând seama de opinia experților, este oportun să se ia în considerare un alternator cu randamentul de 67 % ca tehnologie de referință pentru determinarea reducerii emisiilor de CO2 în sensul prezentei decizii.
                  
               
                     (7)
                  
                  
                     În ceea ce privește vehiculele hibride din categoria N1, metodologiile de testare se bazează pe anumite condiții care sunt valabile numai pentru vehiculele în cazul cărora este permisă utilizarea de măsurători necorectate, cum ar fi consumul de combustibil sau emisiile de CO2 măsurate în cursul testului de tip 1 specificat în anexa 8 la Regulamentul CEE-ONU nr. 101. Din acest motiv, prezenta decizie se aplică tuturor vehiculelor din categoria N1 cu motor cu ardere internă, dar numai anumitor vehicule hibride din categoria N1.
                  
               
                     (8)
                  
                  
                     Reducerea emisiilor obținută prin utilizarea starter-alternatorului de înalt randament de 48 V (BRM) de la SEG Automotive Germany GmbH împreună cu convertorul de 48 V/12 V DC/DC poate fi demonstrată parțial cu ajutorul testului menționat în anexa XII la Regulamentul (CE) nr. 692/2008 al Comisiei (3). Prin urmare, este necesar să se asigure faptul că această acoperire parțială este luată în considerare de metodologia de testare pentru determinarea reducerii emisiilor de CO2 obținute prin utilizarea starter-alternatorului.
                  
               
                     (9)
                  
                  
                     Dacă autoritatea de omologare de tip constată că starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC nu îndeplinesc condițiile de certificare, cererea de certificare a reducerii emisiilor ar trebui respinsă.
                  
               
                     (10)
                  
                  
                     Prezenta decizie ar trebui să se aplice până în anul 2020 inclusiv, în corelare cu procedura de testare menționată în anexa XII la Regulamentul (CE) nr. 692/2008. Începând cu 1 ianuarie 2021, tehnologiile inovatoare trebuie evaluate utilizând procedura de testare prevăzută în Regulamentul (UE) 2017/1151 al Comisiei (4).
                  
               
                     (11)
                  
                  
                     Pentru stabilirea codului general al ecoinovației care trebuie utilizat în documentația relevantă de omologare de tip în conformitate cu anexele I, VIII și IX la Directiva 2007/46/CE a Parlamentului European și a Consiliului (5), ar trebui să se specifice codul individual care trebuie utilizat pentru starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC,
                  
               ADOPTĂ PREZENTA DECIZIE:
         
            Articolul 1
            Aprobare
            Se aprobă tehnologia utilizată la starter-alternatorul de înalt randament de 48 V (BRM) de la SEG Automotive Germany GmbH plus convertorul de 48 V/12 V DC/DC ca tehnologie inovatoare în sensul articolului 12 din Regulamentul (UE) nr. 510/2011, cu condiția ca tehnologia inovatoare să fie instalată la vehicule cu motor cu ardere internă din categoria N1 sau la vehicule hibride din categoria N1 pentru care sunt îndeplinite condițiile specificate la punctul 6.3.2 subpunctul (2) sau (3) din anexa 8 la Regulamentul CEE-ONU nr. 101.
         
         
            Articolul 2
            Definiții
            În sensul prezentei decizii, prin starter-alternatorul de 48 V se înțelege o mașină reversibilă care poate funcționa fie ca motor electric, convertind energia electrică în energie mecanică, fie ca generator, convertind energia mecanică în energie electrică, asemenea unui alternator standard. Prezenta decizie se axează pe funcția de generator a dispozitivului.
         
         
            Articolul 3
            Cererea de certificare a reducerii emisiilor de CO2
            
            
               (1)   Un producător poate solicita certificarea reducerii emisiilor de CO2 obținute prin utilizarea unuia sau a mai multor starter-alternatoare de înalt randament de 48 V (BRM) de la SEG Automotive Germany GmbH împreună cu convertoare de 48 V/12 V DC/DC, destinate utilizării la vehicule din categoria N1 care îndeplinesc condițiile stabilite la articolul 1.
            
            
               (2)   Cererea de certificare a reducerii emisiilor obținute prin utilizarea unuia sau a mai multor starter-alternatoare de înalt randament de 48 V (BRM) de la SEG Automotive Germany GmbH împreună cu convertoare de 48 V/12 V DC/DC trebuie să fie însoțită de un raport de verificare independent care confirmă că este atins pragul de reducere a emisiilor de CO2 de 1 g CO2/km specificat la articolul 9 din Regulamentul de punere în aplicare (UE) nr. 427/2014.
            
            
               (3)   Autoritatea de omologare de tip respinge cererea de certificare dacă constată că starter-alternatorul plus convertorul sau starter-alternatoarele plus convertoarele sunt instalate la vehicule care nu îndeplinesc condițiile stabilite la articolul 1 sau dacă reducerea emisiilor de CO2 este inferioară pragului specificat la articolul 9 alineatul (1) din Regulamentul de punere în aplicare (UE) nr. 427/2014.
            
         
         
            Articolul 4
            Certificarea reducerii emisiilor de CO2
            
            
               (1)   Reducerea emisiilor de CO2 obținută prin utilizarea unui starter-alternator de înalt randament de 48 V (BRM) de la SEG Automotive Germany GmbH împreună cu un convertor de 48 V/12 V DC/DC se determină folosind una din cele două metodologii stabilite în anexă.
            
            
               (2)   Dacă un producător solicită certificarea reducerii emisiilor de CO2 obținute prin utilizarea mai multor starter-alternatoare de înalt randament de 48 V (BRM) de la SEG Automotive Germany GmbH împreună cu convertoare de 48 V/12 V DC/DC la o versiune a unui vehicul, autoritatea de omologare de tip stabilește care dintre starter-alternatoarele plus convertoarele testate asigură cea mai scăzută reducere a emisiilor de CO2 și înregistrează această reducere a emisiilor în documentația relevantă de omologare de tip. Valoarea respectivă se înscrie și în certificatul de conformitate, după cum prevede articolul 11 alineatul (2) din Regulamentul de punere în aplicare (UE) nr. 427/2014.
            
            
               (3)   Autoritatea de omologare de tip înregistrează raportul de verificare și rezultatele testelor pe baza cărora a fost determinată reducerea emisiilor și pune aceste informații la dispoziția Comisiei, la cerere.
            
         
         
            Articolul 5
            Codul ecoinovației
            Codul ecoinovației care se înscrie în documentația de omologare de tip atunci când se face trimitere la prezenta decizie în conformitate cu articolul 11 alineatul (1) din Regulamentul de punere în aplicare (UE) nr. 427/2014 este 26.
         
         
            Articolul 6
            Aplicabilitate
            Prezenta decizie se aplică până la 31 decembrie 2020.
         
         
            Articolul 7
            Intrare în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 21 februarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 145, 31.5.2011, p. 1.
         
            (2)  Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (JO L 125, 26.4.2014, p. 57).
         
            (3)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
         
            (4)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).
         
            (5)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).
      
      
         
            ANEXĂ
            
               Metodologie pentru determinarea reducerii emisiilor de CO2 obținute prin utilizarea starter-alternatorului de înalt randament de 48 V (BRM) de la SEG Automotive Germany GmbH împreună cu convertorul de 48 V/12 V DC/DC, instalate la vehicule ce îndeplinesc condițiile stabilite la articolul 1
            
            1.   INTRODUCERE
            Pentru a determina reducerea emisiilor de CO2 care poate fi atribuită utilizării funcției de generator a starter-alternatorului de înalt randament de 48 V (BRM) de la SEG Automotive Germany GmbH, denumit în continuare „starter-alternator de 48 V” sau „starter-alternator”, împreună cu convertorul de 48 V/12 V DC/DC, destinate utilizării la vehicule ce îndeplinesc condițiile stabilite la articolul 1, este necesar să se specifice următoarele:
            
                        1.
                     
                     
                        condițiile de testare;
                     
                  
                        2.
                     
                     
                        echipamentul de testare;
                     
                  
                        3.
                     
                     
                        procedura de determinare a randamentului total;
                     
                  
                        4.
                     
                     
                        procedura de determinare a reducerii emisiilor de CO2;
                     
                  
                        5.
                     
                     
                        procedura de determinare a incertitudinii reducerii emisiilor de CO2.
                     
                  Se pot utiliza două metode alternative pentru a determina reducerea emisiilor de CO2. Aceste metode sunt descrise mai jos.
            2.   SIMBOLURI, PARAMETRI ȘI UNITĂȚI
            
               Simboluri latine
            
            
                        
                           
                     
                     
                        –
                     
                     
                        reducerea emisiilor de CO2 [g CO2/km]
                     
                  
                        CO2
                        
                     
                     
                        –
                     
                     
                        dioxid de carbon
                     
                  
                        CF
                     
                     
                        –
                     
                     
                        factorul de conversie (l/100 km) - (g CO2/km) [g CO2/l] definit în tabelul 3
                     
                  
                        h
                     
                     
                        –
                     
                     
                        frecvența definită în tabelul 1
                     
                  
                        i
                     
                     
                        –
                     
                     
                        numărul de puncte de funcționare
                     
                  
                        I
                     
                     
                        –
                     
                     
                        intensitatea curentului la care se efectuează măsurătoarea [A]
                     
                  
                        l
                     
                     
                        –
                     
                     
                        numărul de măsurători din eșantion pentru convertorul de 48 V/12 V DC/DC
                     
                  
                        m
                     
                     
                        –
                     
                     
                        numărul de măsurători din eșantion pentru starter-alternatorul de 48 V
                     
                  
                        M
                     
                     
                        –
                     
                     
                        cuplul [Nm]
                     
                  
                        n
                     
                     
                        –
                     
                     
                        frecvența de rotație [min– 1] definită în tabelul 1
                     
                  
                        P
                     
                     
                        –
                     
                     
                        puterea [W]
                     
                  
                        
                           
                     
                     
                        –
                     
                     
                        abaterea standard a mediei randamentului convertorului de 48 V/12 V DC/DC [%]
                     
                  
                        
                           
                     
                     
                        –
                     
                     
                        abaterea standard a randamentului starter-alternatorului de 48 V [%]
                     
                  
                        
                           
                     
                     
                        –
                     
                     
                        abaterea standard a mediei randamentului starter-alternatorului de 48 V [%]
                     
                  
                        
                           
                     
                     
                        –
                     
                     
                        abaterea standard a randamentului total [%]
                     
                  
                        
                           
                     
                     
                        –
                     
                     
                        abaterea standard a reducerii totale a emisiilor de CO2 [g CO2/km];
                     
                  
                        U
                     
                     
                        –
                     
                     
                        tensiunea de testare la care se efectuează măsurătoarea [V]
                     
                  
                        v
                     
                     
                        –
                     
                     
                        viteza medie de conducere conform Noului ciclu de conducere european (New European Driving Cycle – NEDC) [km/h]
                     
                  
                        VPe
                        
                     
                     
                        –
                     
                     
                        puterea efectivă consumată [l/kWh] definită în tabelul 2
                     
                  
               Simboluri grecești
            
            
                        Δ
                     
                     
                        –
                     
                     
                        diferență
                     
                  
                        ηB
                        
                     
                     
                        –
                     
                     
                        randamentul alternatorului de referință [%]
                     
                  
                        ηDCDC
                        
                     
                     
                        –
                     
                     
                        randamentul convertorului de 48 V/12 V DC/DC [%]
                     
                  
                        
                           
                     
                     
                        –
                     
                     
                        media randamentului convertorului de 48 V/12 V DC/DC [%]
                     
                  
                        ηMG
                        
                     
                     
                        –
                     
                     
                        randamentul starter-alternatorului de 48 V [%]
                     
                  
                        
                           
                     
                     
                        –
                     
                     
                        media randamentului starter-alternatorului de 48 V la punctul de funcționare i [%]
                     
                  
                        ηTOT
                        
                     
                     
                        –
                     
                     
                        randamentul total [%]
                     
                  
               Indici
            
            Indicele (i) se referă la punctul de funcționare
            Indicele (j) se referă la măsurătoarea din eșantion
            
                        MG
                     
                     
                        –
                     
                     
                        starter-alternator
                     
                  
                        m
                     
                     
                        –
                     
                     
                        mecanic
                     
                  
                        RW
                     
                     
                        –
                     
                     
                        condiții reale
                     
                  
                        TA
                     
                     
                        –
                     
                     
                        condițiile omologării de tip (NEDC)
                     
                  
                        B
                     
                     
                        –
                     
                     
                        referință
                     
                  3.   METODA 1 („METODA SEPARATĂ”)
            3.1.   Randamentul starter-alternatorului de 48 V
            
            Randamentul starter-alternatorului de 48 V se determină conform standardului ISO 8854:2012, cu excepția elementelor specificate la prezentul punct.
            Se furnizează autorității de omologare de tip dovezi că plajele frecvenței de rotație a starter-alternatorului de înalt randament de 48 V corespund celor indicate în tabelul 1. Măsurătorile se efectuează la diferite puncte de funcționare i, după cum se indică în tabelul 1. Intensitatea curentului starter-alternatorului de înalt randament de 48 V se definește ca fiind jumătate din intensitatea nominală a curentului la toate punctele de funcționare. Pentru fiecare frecvență de rotație, tensiunea și curentul de ieșire din starter-alternator sunt menținute constante, tensiunea fiind de 52 V.
            
               Tabelul 1
            
            
               Puncte de funcționare
            
            
                        Punctul de funcționare
                        i
                     
                     
                        Durata
                        [s]
                     
                     
                        Frecvența de rotație
                        ni [min– 1]
                     
                     
                        Frecvența
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Randamentul la fiecare punct de funcționare se calculează cu formula 1:
            
               Formula 1
            
            
               
            Toate măsurătorile randamentului se efectuează consecutiv, de cel puțin cinci (5) ori. Se calculează media măsurătorilor la fiecare punct de funcționare ().
            Randamentul funcției de generator (ηMG) se calculează cu formula 2:
            
               Formula 2
            
            
               
            3.2.   Randamentul convertorului de 48 V/12 V DC/DC
            
            Randamentul convertorului de 48 V/12 V DC/DC se determină în următoarele condiții:
            
                        —
                     
                     
                        tensiune de ieșire de 14,3 V
                     
                  
                        —
                     
                     
                        curentul de ieșire egal cu puterea nominală a convertorului de 48 V/12 V DC/DC împărțită la 14,3 V
                     
                  Puterea nominală a convertorului de 48 V/12 V DC/DC este puterea continuă de ieșire la 12 V, garantată de producătorul convertorului DC/DC în condițiile specificate în standardul ISO 8854:2012.
            Randamentul convertorului de 48 V/12 V DC/DC se măsoară de cel puțin cinci (5) ori consecutiv. Se calculează media măsurărilor (), aceasta urmând a fi utilizată în calculele de la punctul 3.3.
            3.3.   Randamentul total și puterea mecanică economisită
            
            Randamentul total al starter-alternatorului de 48 V plus convertorul de 48 V/12 V DC/DC se calculează cu formula 3:
            
               Formula 3
            
            
               
            Funcția de generator a starter-alternatorului de 48 V împreună cu convertorul de 48 V/12 V DC/DC conduc la o economie de putere mecanică în condiții reale (ΔPmRW) și în condițiile omologării de tip NEDC (ΔPmTA), astfel cum se arată în formula 4.
            
               Formula 4
            
            ΔPm = ΔPmRW – ΔPmTA
            
            unde puterea mecanică economisită în condiții reale (ΔPmRW) se calculează cu formula 5, iar puterea mecanică economisită în condițiile omologării de tip NEDC (ΔPmTA) se calculează cu formula 6:
            
                         
                     
                     
                        
                           Formula 5
                        
                        
                           
                     
                  
                         
                     
                     
                        
                           Formula 6
                        
                        
                           
                     
                  unde:
            
                        PRW
                        
                     
                     
                        :
                     
                     
                        cererea de putere în condiții reale [W], care este estimată la 750 W
                     
                  
                        PTA
                        
                     
                     
                        :
                     
                     
                        cererea de putere în condițiile omologării de tip NEDC [W], care este estimată la 350 W
                     
                  
                        ηB
                        
                     
                     
                        :
                     
                     
                        randamentul alternatorului de referință [%], care este de 67 %
                     
                  3.4.   Calculul reducerii emisiilor de CO2
               
            
            Reducerea emisiilor de CO2obținută prin utilizarea starter-alternatorului de 48 V împreună cu convertorul de 48 V/12 V DC/DC se calculează cu formula 7:
            
               Formula 7
            
            
               
            unde:
            
                        v
                     
                     
                        :
                     
                     
                        viteza medie de conducere conform NEDC [km/h], care este de 33,58 km/h
                     
                  
                        VPe
                        
                     
                     
                        :
                     
                     
                        puterea efectivă consumată, indicată în tabelul 2
                        
                           Tabelul 2
                        
                        
                           Puterea efectivă consumată
                        
                        
                                    Tipul motorului
                                 
                                 
                                    Puterea efectivă consumată (VPe)
                                    [l/kWh]
                                 
                              
                                    pe benzină
                                 
                                 
                                    0,264
                                 
                              
                                    turbo pe benzină
                                 
                                 
                                    0,280
                                 
                              
                                    pe motorină
                                 
                                 
                                    0,220
                                 
                              
                  
                        CF
                     
                     
                        :
                     
                     
                        factorul de conversie (l/100 km) - (g CO2/km) [g CO2/l], definit în tabelul 3
                        
                           Tabelul 3
                        
                        
                           Factorul de conversie pentru combustibil
                        
                        
                                    Tipul de combustibil
                                 
                                 
                                    Factorul de conversie (l/100 km) – (g CO2/km) (CF)
                                    [g CO2/l]
                                 
                              
                                    benzină
                                 
                                 
                                    2 330 
                                 
                              
                                    motorină
                                 
                                 
                                    2 640 
                                 
                              
                  3.5.   Calculul marjei statistice
            
            Se cuantifică marja statistică a rezultatelor metodologiei de testare, datorată măsurătorilor. Pentru fiecare punct de funcționare, abaterea standard se calculează cu formula 8:
            
               Formula 8
            
            
               
            Abaterea standard a valorii randamentului starter-alternatorului de înalt randament de 48 V () se calculează cu formula 9:
            
               Formula 9
            
            
               
            Abaterea standard a valorii randamentului convertorului de 48 V/12 V DC/DC () se calculează cu formula 10:
            
               Formula 10
            
            
               
            Abaterea standard a randamentului starter-alternatorului () și a randamentului convertorului de 48 V/12 V DC/DC () conduc la o incertitudine în ceea ce privește reducerea emisiilor de CO2 (). Această incertitudine se calculează cu formula 11:
            
               Formula 11
            
            
               
            4.   METODA 2 („METODA COMBINATĂ”)
            4.1.   Randamentul starter-alternatorului de 48 V plus convertorul de 48 V/12 V DC/DC
            
            Randamentul starter-alternatorului de 48 V plus convertorul de 48 V/12 V DC/DC se determină conform standardului ISO 8854:2012, cu excepția elementelor specificate la prezentul punct.
            Se furnizează autorității de omologare de tip dovezi că plajele de viteză ale starter-alternatorului de înalt randament de 48 V corespund celor indicate în tabelul 1.
            Măsurătorile se efectuează la diferite puncte de funcționare, după cum se indică în tabelul 1. Intensitatea curentului starter-alternatorului de înalt randament de 48 V și a curentului convertorului de 48 V/12 V DC/DC se definește ca fiind jumătate din intensitatea nominală a curentului convertorului de 48 V/12 V DC/DC la toate punctele de funcționare.
            Curentul nominal al convertorului de 48 V/12 V DC/DC se definește ca fiind puterea nominală de ieșire a convertorului de 48 V/12 V DC/DC împărțită la 14,3 V. Puterea nominală a convertorului de 48 V/12 V DC/DC este puterea continuă de ieșire la 12 V, garantată de producătorul convertorului DC/DC în condițiile specificate în standardul ISO 8854:2012.
            Pentru fiecare viteză, tensiunea și curentul de ieșire din starter-alternator sunt menținute constante, tensiunea fiind de 52 V.
            Randamentul la fiecare punct de funcționare se calculează cu formula 12:
            
               Formula 12
            
            
               
            Toate măsurătorile randamentului se efectuează consecutiv, de cel puțin cinci (5) ori. Se calculează media măsurătorilor la fiecare punct de funcționare ().
            Randamentul funcției de generator (ηTOT) se calculează cu formula 13:
            
               Formula 13
            
            
               
            Echipamentul de măsurare trebuie să permită măsurarea randamentului individual al starter-alternatorului de 48 V.
            4.2.   Demonstrarea caracterului prudent al determinării randamentului starter-alternatorului de 48 V împreună cu convertorul de 48 V/12 V DC/DC
            
            În vederea utilizării procedurii specificate la punctul 4.1 pentru determinarea ηTOT, trebuie să se demonstreze că randamentul individual al starter-alternatorului de 48 V, obținut în condițiile specificate la punctul 4.1, este mai mic decât randamentul obținut în condițiile specificate la punctul 3.1.
            4.3.   Puterea mecanică economisită
            
            Funcția de generator a starter-alternatorului de 48 V împreună cu convertorul de 48 V/12 V DC/DC conduc la o economie de putere mecanică în condiții reale (ΔPmRW) și în condițiile omologării de tip (ΔPmTA), astfel cum se arată în formula 14.
            
               Formula 14
            
            ΔPm = ΔPmRW – ΔPmTA
            
            unde puterea mecanică economisită în condiții reale (ΔPmRW) se calculează cu formula 15, iar puterea mecanică economisită în condițiile omologării de tip (ΔPmTA) se calculează cu formula 16:
            
                         
                     
                     
                        
                           Formula 15
                        
                        
                           
                     
                  
                         
                     
                     
                        
                           Formula 16
                        
                        
                           
                     
                  unde:
            
                        PRW
                        
                     
                     
                        :
                     
                     
                        cererea de putere în condiții reale [W], care este estimată la 750 W
                     
                  
                        PTA
                        
                     
                     
                        :
                     
                     
                        cererea de putere în condițiile omologării de tip NEDC [W], care este estimată la 350 W
                     
                  
                        ηB
                        
                     
                     
                        :
                     
                     
                        randamentul alternatorului de referință [%], care este de 67 %
                     
                  4.4.   Calculul reducerii emisiilor de CO2
               
            
            Reducerea emisiilor de CO2obținută prin utilizarea starter-alternatorului de 48 V împreună cu convertorul de 48 V/12 V DC/DC se calculează cu formula 17:
            
               Formula 17
            
            
               
            unde:
            
                        v
                     
                     
                        :
                     
                     
                        viteza medie de conducere conform NEDC [km/h], care este de 33,58 km/h
                     
                  
                        VPe
                        
                     
                     
                        :
                     
                     
                        puterea efectivă consumată, indicată în tabelul 2
                     
                  
                        CF
                     
                     
                        :
                     
                     
                        factorul de conversie (l/100 km) - (g CO2/km) [g CO2/l] definit în tabelul 3
                     
                  4.5.   Calculul marjei statistice
            
            Se cuantifică marja statistică a rezultatelor metodologiei de testare, datorată măsurătorilor. Pentru fiecare punct de funcționare, abaterea standard se calculează cu formula 18:
            
               Formula 18
            
            
               
            Abaterea standard a valorii randamentului starter-alternatorului de înalt randament de 48 V plus convertorul de 48 V/12 V DC/DC () se calculează cu formula 19:
            
               Formula 19
            
            
               
            Abaterea standard a randamentului starter-alternatorului împreună cu convertorul de 48 V/12 V DC/DC conduce la o incertitudine în ceea ce privește reducerea emisiilor de CO2 (). Această incertitudine se calculează cu formula 20:
            
               Formula 20
            
            
               
            5.   ROTUNJIRE
            Valoarea calculată a reducerii emisiilor de CO2 () și marja statistică a reducerii emisiilor de CO2 () trebuie rotunjite și exprimate cu maximum două zecimale.
            Fiecare valoare utilizată în calculul reducerii emisiilor de CO2 poate fi aplicată fie nerotunjită, fie rotunjită la numărul minim de zecimale care asigură faptul că impactul total maxim (și anume impactul combinat al tuturor valorilor rotunjite) asupra reducerii emisiilor este mai mic de 0,25 g CO2/km.
            6.   SEMNIFICAȚIA STATISTICĂ (pentru ambele metode)
            Pentru fiecare tip, variantă și versiune a unui vehicul echipat cu starter-alternator de înalt randament de 48 V trebuie să se demonstreze că incertitudinea reducerii emisiilor de CO2 calculate cu formula 7 sau cu formula 17 nu depășește diferența dintre reducerea totală a emisiilor de CO2 și pragul minim al reducerii specificat la articolul 9 alineatul (1) din Regulamentul de punere în aplicare (UE) nr. 725/2011 al Comisiei (1) și din Regulamentul de punere în aplicare (UE) nr. 427/2014 (a se vedea formula 21).
            
               Formula 21
            
            
               
            unde:
            
                        MT
                     
                     
                        :
                     
                     
                        pragul minim (g CO2/km)
                     
                  
                        
                           
                     
                     
                        :
                     
                     
                        reducerea totală a emisiilor de CO2 [g CO2/km]
                     
                  
                        
                           
                     
                     
                        :
                     
                     
                        abaterea standard a reducerii totale a emisiilor de CO2 [g CO2/km]
                     
                  
                        
                           
                     
                     
                        :
                     
                     
                        coeficientul de corecție a emisiilor de CO2 ca urmare a diferenței pozitive de masă dintre starteralternatorul de înalt randament de 48 V plus convertorul de 48 V/12 V DC/DC și alternatorul de referință. Pentru  se utilizează datele din tabelul 4.
                        
                           Tabelul 4
                        
                        
                           Coeficientul de corecție a emisiilor de CO2 ca urmare a masei suplimentare
                        
                        
                                    Tipul de combustibil
                                 
                                 
                                    Coeficientul de corecție a emisiilor de CO2 ca urmare a diferenței pozitive de masă ()
                                    [g CO2/km]
                                 
                              
                                    benzină
                                 
                                 
                                    0,0277 · Δm
                                 
                              
                                    motorină
                                 
                                 
                                    0,0383 · Δm
                                 
                              
                  Δm (din tabelul 4) este masa suplimentară rezultată ca urmare a instalării starter-alternatorului de 48 V și a convertorului de 48 V/12 V DC/DC. Este vorba despre diferența pozitivă dintre masa starteralternatorului de 48 V și a convertorului de 48 V/12 V DC/DC și masa alternatorului de referință. Masa alternatorului de referință este de 7 kg Masa suplimentară trebuie verificată și confirmată în raportul de verificare care se transmite autorității de omologare de tip împreună cu cererea de certificare.
            
               (1)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).